ໃຕ້ຝຸ່ນຍັກໃຫຍ່ ຣາມມະສູນ ມຸ່ງໜ້າສູ່ ຫວຽດນາມ (ສະໄລດ໌/ວີດີໂອ)
ບັນດາ​ເຈົ້າ​ໜ້າ​ທີ່ ກຳລັງ​ເພີ້ມການກະກຽມ ເພື່ອຮັບມືແບບ​ສຸກ​ເສີນ ກັບ​ໃຕ້ຝຸ່ນ​ຍັກ​ໃຫຍ່ຣາມມະສູນ ທີ່ພວມມຸ່ງໜ້າ ສູ່ຫວຽດນາມ.
ບັນດາເຈົ້າໜ້າທີ່ໃນຫວຽດນາມ ກຳລັງເພີ້ມການກະກຽມເພື່ອຮັບ ມືແບບສຸກເສີນກັບໃຕ້ຝຸ່ນຍັກໃຫຍ່ Rammasun ຊຶ່ງຄາດວ່າຈະ ພັດຖະຫລົ່ມແຄມຝັ່ງ ໃນວັນເສົາມື້ນີ້ ໃກ້ກັບອ່າວ Halong ໄຕ້ຝຸ່ນຫົວນີ້ສືບຕໍ່ເພີ້ມຄວາມແຮງຂຶ້ນຫລັງຈາກໄດ້ເຮັດໃຫ້ມີຜູ້ ເສຍຊີວິດຈຳນວນ ນຶ່ງ ໃນພາກເໜືອຂອງຟິລິບປີນ ແລະ ຫລາຍໆຄົນໃນ ປະເທດຈີນ ບັນດາເຈົ້າໜ້າທີ່ ຂອງເມືອງທ່າ ໃນອ່າວ Halong ຫວຽດນາມ ໄດ້ອອກຄຳສັ່ງໃຫ້ເຮືອຫາປາທຸກລຳ ກັບຄືນເຂົ້າທ່າ ແລະໄປ ຫລົບຢູ່ບ່ອນລີ້ໄພ ແລະໄດ້ບອກໃຫ້ ບັນດາເຈົ້າຂອງເຮືອ9,000 ລຳ ຢູ່ທ່າເຮືອດັ່ງກ່າວ ໃຫ້ມັດຮັກສາເຮືອຂອງເຂົາເຈົ້າໄວ້ໃຫ້ດີ ເຂົາເຈົ້າຍັງໄດ້ເສີມຄວາມເຂັ້ມແຂງໃຫ້ແກ່ເຂື່ອນຕ່າງໆ ແລະປ່ອຍນຳ້ ອອກຈາກ ຄູກັ້ນນ້ຳ ການປ່ອຍນໍ້າ ອອກຈາກຄູກັ້ນນ້ຳນີ້ ແມ່ນແນໃສ່ເພື່ອຫລຸດຜ່ອນໄພນໍ້າຖ້ວມຈາກຝົນຕົກໜັກ ໃນຕອນຕົ້ນອາທິດນີ້ ໄຕ້ຝຸ່ນທີ່ຮ້າຍແຮງຫົວນີ້ ໄດ້ເຮັດໃຫ້ 50 ກວ່າຄົນເສຍຊີວິດ ໃນຂະນະ ທີ່ພັດຜ່ານຟິລິບປີນ ຫຼາຍລ້ານຄົນຢູ່ໃນນະຄອນຫຼວງມານິລາ ແລະບັນດາເຂດອ້ອມແອ້ມ ຍັງສືບຕໍ່ບໍ່ມີໄຟຟ້າໃຊ້ເທື່ອ ໃນຂະນະທີ່ສາຍໄຟຂາດຕົກລົງມາ ແລະຕົ້ນໄມ້ທີ່ລົ້ມຕັນທາງ ນັ້ນ ຍັງບໍ່ມີການເກັບກວດຢູ່ໃນຫຼາຍໆ ເຂດ